Garudha Haast ingkang èstri gadhah abot 10 kg ngantos 15 kg, ingkang jaler gadhah abot 9 kg ngantos 10 kg. Garudha punika kathahipun gadhah rentang swiwi 2,6 ngantos dumugi 3 m (garudha emas paling ageng lan garudha laut steller ingkang gadhah rentang swiwi ingkang méh sami panjangipun), ingkang saged mbiyantu Garudha Haast anggènipun bebedhag ("mbeburu") ing wana Selandia Ènggal. Garudha Haast asring dipungambaraken minangka évolusi saking péksi ingkang boten saged miber, nanging bab punika boten leres; sajatosipun garudha punika munculaken satunggalipun kakerabatan saking gaya moyangipun ingkang saged miber. Garudha punika gadhah sikil lan otot ingkang kiyat. Buntutipun meh saged dipunpastékaken gadhah panjang 50 cm, kanggé spésies èstri). Jembar kamungkiananipun langkung saking 1,4 m kanggé jinis ingkang èstri, kanthi inggilipun watawis 90 cm utawi langkung. Garudha Haast bebedhag mados mangsa ingkang boten saged miber, kados moa ingkang abotipun 15 langkung abot tinimbang abotipun Garudha Haast.